*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

*PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-2079/20

Sarajevo, 21.01.2021. godine

**Z A P I S N I K**

**17.REDOVITE SJEDNICE ZASTUPNIČKOGA DOMA PARLAMENTA FEDERACIJE BIH, održane 29.12.2020. i 19.01.2021. godine**

Sjednica je počela u 10.13. u Hotelu Terme na Ilidži.

Sjednici je predsjedao predsjedatelj Mirsad Zaimović.

Predsjedatelj Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Temeljem evidencije Stručne službe, predsjedatelj je konstatirao da sjednici nazoči dovoljan broj zastupnika za kvalitetan rad i odlučivanje.

Odsustvo sa sjednice opravdali su: Mile Atlagić, Josip Martić, Zeid Mujić i Enver Jukanović.

Na početku sjednice, u ime Mandatno-imunitetnog povjerenstva, Domu se obratio Asim Kamber, i dao obrazloženje vezano za verifikaciju mandata Matei Cakalin, Bajri Makiću i Salemu Mariću.

U raspravi nitko nije sudjelovao, te je s 66 glasova za, usvojeno Izvješće Mandatno-imunitetnog povjerenstva i time verificirani mandati novoizabranim zastupnicima Matei Cakalin, Bajri Makiću i Salemu Mariću. Novoizabrani zastupnici dali su svečanu prisegu.

Zapisnik 14. redovite sjednice usvojen je bez primjedbi.

U raspravi o izmjenama i dopunama dnevnoga reda sudjelovali su: Amela Kuskunović i Alma Kratina.

Prijedlog Irfana Čengića da se u dnevni red uvrsti točka - Informacija o odluci Ustavnoga suda BiH u predmetu AP3683/20, nije usvojen (32 glasa za, bez glasova protiv i 42 suzdržana glasa).

Prijedlog Vlade FBiH da se Prijedlog Proračuna Federacije BiH razmatra po žurnome postupku, usvojen je s 50 glasova za, pet glasova protiv i 12 suzdržanih glasova.

Prijedlog Vlade FBiH da se Prijedlog Zakona o izvršavanju Proračuna Federacije BiH razmatra po žurnome postupku, usvojen je s 53 glasa za, 11 glasova protiv i sedam suzdržanih glasova.

Prijedlog Vlade FBiH da se Prijedlog Zakona o proračunima u Federaciji BiH razmatra po žurnome postupku, usvojen je s 50 glasova za, 10 glasova protiv i 9 suzdržanih glasova.

Prijedlog zatupnika Hasana Muratovića da se Prijedlog Zakona o konverziji kredita s valutnom klauzulom u švicarskim francima u konvertibilne marke razmatra po žurnome postupku nije usvojen (26 glasova za, bez glasova protiv i 34 suzdržana glasa), te će se razmatrati u formi nacrta.

S 54 glasa za, sedam glasova protiv i s osam suzdržanih glasova, usvojen je sljedeći:

D N E V N I R E D

1. Prijedlog Proračuna Federacije BiH za 2021. godinu – žurni postupak,

2. Prijedlog Zakona o izvršavanju Proračuna Federacije BiH za 2021. godinu – žurni postupak,

3. Prijedlog Zakona o dopunama Zakona o proralunima u Federaciji BiH – žurni postupak,

4. Prijedlog Odluke o davanju suglasnosti na Financijski plan Federalnog zavoda za

zapošljavanje za 2021. godinu i procjenu plana za 2022. i 2023.godinu i Odluku o

izvršavanju Financijskog plana Federalnog zavoda za zapošljavanje za 2021. godinu,

5. Prijedlog Odluke o davanju suglasnosti na Financijski plan Zavoda zdravstvenog osiguranja

i Finansijski plan Zavoda zdravstvenog osiguranja i reosiguranja Federacije BiH za 2021. godinu i Odluku o načinu izvršavanja Financijskog plana Zavoda zdravstvenog osiguranja i reosiguranja FBiH za 2021. godinu,

6. Prijedlog Financijskog plana Proračuna FERK-a za 2021. godinu,

7. Nacrt Zakona o konverziji kredita s valutnom klauzulom u švicarsim francima (CHF) u

konvertibilne marke (KM) – predlagatelj: Hasan Muratović,

8. Prijedlog Odluke o davanju suglasnosti na Srednjoročni plan održavanja zaštite i

rekonstrukcije izgradnje i obnove autocesta, brzih cesta i magistralnigh cesta za razdoblje

2020.-2023. godine,

9. Prijedlog Odluke o prihvaćanju zaduženja po Ugovoru o zajmu između BiH i Europske banke

za obnovu i razvitak (EBRD) za realizaciju Projekta Javni prijevoz Sarajevo Dio 3,

10. Izvješće o odobravanju izdvajanja sredstava iz “Tekuća rezerva” Proračuna FBiH za 2019.

godinu,

11. Analitičko izvješće o radu Fonda za zaštitu okoliša Federacije BiH za 2019. godinu,

12. Izbori i imenovanja.

1**. Prijedlog Proračuna Federacije BiH za 2021. godinu – žurni postupak**,

Prijedlog Proračuna za 2021. godinu dostavila je Vlada FBiH.

Prijedlog Proračuna razmatrala su mjerodavna radna tijela i dostavila izvješća.

Ispred Vlade dodatno obrazloženje dao je premijer Fadil Novalić.

Ispred Odbora za ekonomsku i financijsku politiku obrazlagao je Husein Rošić.

U raspravi su sudjelovali: Alma Kratina, Damir Mašić, Sabina Ćudić, Irfan Čengić, Husein Rošić, Ahmed Džubur, Meliha Bijedić, Albin Muslić, Sanela Klarić, Nasiha Pozder, Mirsad Čamdžić, Miomirka Melank, Amela Kuskunović, Amer Obradović, Dževad Adžem, Suad Kaknjo, Mara Đukić, Jasmina Zubić, Nihad Čolpa, Mario Mikulić, Hamdija Adbić, Nedžad Šećić, Mira Grgić, Kenela Zuko, Sabina Ćudić, Hajrudin Žilić i Jelka Milićević.

Nakon raprave prešlo se na rad po točki 2. dnevnoga reda.

**2. Prijedlog Zakona o izvršavanju Proračuna Federacije BiH za 2021. godinu**

**– žurni postupak**

Prijedlog Zakona dostavila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

U raspravi su sudjelovali: Mira Grgić i Mirsad Čamdžić.

Nakon raprave, prešlo se na točku 3. dnevnoga reda.

**3. Prijedlog Zakona o dopunama Zakona o proračunima u Federaciji BiH**

**– žurni postupak,**

Prijedlog Zakona dostavila je Vlada FBiH.

Prijedlog Zakona razmatrala su mjerodavna radna tijela i dostavila izvješća.

Na Prijedlog Zakona amandman je podnijela Lana Prlić, te dala obrazloženje.

U raspravi su sudjelovali: Irfan Čengić, Zijad Mušić, Salem Marić i Lana Prlić.

Prešlo se na rad po točki 4. dnevnoga reda.

**4. Prijedlog Odluke o davanju suglasnosti na Financijski plan Federalnog zavoda za**

**zapošljavanje za 2021. godinu i procjenu plana za 2022. i 2023.godinu i Odluku o**

**izvršavanju Financijskog plana Federalnog zavoda za zapošljavanje za 2021. godinu**

Prijedlog Odluke razmatrala su mjerodavna radna tijela i dostavila izvješća.

Predstavnik Federalnog zavoda za zapošljavnje dao je dodatno obrazloženje.

S 50 glasova za, sedam glasova protiv i s 11 suzdržanih glasova, usvojen je Prijedlog Odluke o davanju suglasnosti na Financijski plan Federalnog zavoda za zapošljavanje za 2021. godinu i procjenu plana za 2022. i 2023.godinu i Odluku izvršavanju Financijskog plana Federalnog zavoda za zapošljavanje za 2021. godinu.

**5. Prijedlog Odluke o davanju suglasnosti na Financijski plan Zavoda zdravstvenog**

**Osiguranja i Financijski plan Zavoda zdravstvenog osiguranja i reosiguranja**

**Federacije BiH za 2021. godinu i Odluku o načinu izvršavanja Financijskog plana**

**Zavoda zdravstvenog osiguranja i reosiguranja FBiH za 2021. godinu**

Prijedlog Odluke dostavila je Vlada FBiH.

Prijedlog Odluke razmatrala su mjerodavna radna tijela i dostavila izvješća.

U raspravi su sudjelovali: Eldar Čomor, Amela Kuskunović, Senaid Begić, te predstavnik Zavoda.

S 53 glasa za, sedam glasova protiv i s 10 suzdržanih glasova, usvojen je Prijedlog Odluke o davanju suglasnosti na Financijski plan Zavoda zdravstvenog Osiguranja i Finansijski plan Zavoda zdravstvenog osiguranja i reosiguranja Federacije BiH za 2021. godinu i Odluku o načinu izvršavanja Financijskog plana Zavoda zdravstvenog osiguranja i reosiguranja FBiH za 2021. godinu.

6. **Prijedlog Financijskog plana Proračuna FERK-a za 2021. godinu,**

Prijedlog Financijskog plana dostavio je FERK.

Prijedlog su razmatrala mjerodavna radna tijela i dostavila izvješća.

U raspravi nitko nije sudjelovao.

S 61 glasom za, bez glasova protiv i s 14 suzdržanih glasova, usvojen je Prijedlog Financijskog plana Proračuna FERK-a za 2021. godinu.

Data je stanka do 18.00

Nakon stanke, nastavilo se sa radom po točki 1. dnevnoga reda.

**1.Prijedlog Proračuna Federacije BiH za 2021. godinu – žurni postupak**

Vlada FBiH dostavila je očitovanje o predloženim amandmanima.

Ispred Kluba zastupnika DF, odustali su nakon očitovanja ministrice od predloženog amandmana. Zastupnica Elma Đogić nije bila mazočna u sali, te se o njenom amandmanu nije očitovalo. Amandaman Albina Muslića nije usvojen (32 za, jedan protiv i 34 suzdržana glasa). Amandaman I. Sanele Klarić nije usvojen, (23 za, dva protiv i 37 suzdržanih glasova). Amandaman II. Sanele Klarić nije usvojen, (21 za, osam protiv i 29 suzdržanih glasova). Amandaman III. Sanele Klarić nije usvojen, (22 za, sedam protiv i 34 suzdržanih glasova). Amandaman IV. Sanele Klarić nije usvojen, (21 za, sedam protiv i 29 suzdržanih glasova). Amandaman I. zastupnika: Nasihe Pozder, Lane Prlić i Amera Obradovića nije usvojen, (28 za, jedan protiv i 35 suzdržanih glasova). Amandaman II. zastupnika: Nasihe Pozder, Lane Prlić i Amera Obradovića nije usvojen, (22 za, jedan protiv i 34 suzdržana glasa).

Amandaman III. zastupnika: Nasihe Pozder, Lane Prlić i Amera Obradovića nije usvojen, (15 za, jedan protiv i 33 suzdržana glasa). Amandman I. Kluba zastupnika Naša stranka, na temelju pojedinačnog očitovanja nije usvojen (20 za, 15 protiv i 33 suzdržana glasa). Vlada FBiH nije prihvatila ni amandine II., III., IV., V., VI., VII., VIII., IX., te ispred Kluba, Sabina Ćudić nije tražila očitovanje zastupnika. Amanadman X. Kluba zastpnika Naša stanka nije usvojen, (18 za, četiri protiv i 41 suzdržani glas).Vlada FBiH nije prihvatila ni amandmane: XI.,XII.,XIII.,XIV.,XV.,XVI.,XVII.,XVIII., te ispred Kluba, Sabina Ćudić nije tražila očitovanje zastupnika. O amandmanu XIX., ispred Kluba, Sabina Ćudić tražila je očitovanje. Amandman XIX., Kluba zastupnika Naša stranka nije usvojen, (27 za, dva protiv i 40 suzdržanih glasova). Amandman XX. Kluba zastupnika Naša stranka nije usvojen, (20 za, tri protiv i 36 suzdržanih glasova). Vlada FBiH nije prihvatla ni amandmane: XXI.,XXII.,XXIII.,XXIV.,XXV.,XXVI. i XXVII., te ispred Kluba Sabina Ćudić nije tražila očitovanje zastupnika. Meliha Bijedić predložila je tri amandmana, koja Vlada FBiH nije prihvatila. Zastupnica Bijedić nije bila u sali pa se o njenim amandmanima nije očitovalo. Amandman Kluba zastupnika SDP nije usvojen (21 za, jedan protiv i 38 suzdržanih glasova). Nihad Čolpa predložio je pet amandmana, koje Vlada FBiH nije prihvatila, a zastupnik Čolpa prihvatio je očitovanje Vlade FBiH. Amandman skupine zastupnika Vlada nije prihvatila. Ispred skupine zastupnika Miomirka Melank tražila je očitovanje zastupnika, te amandman nije prihvaćen (24 za, jedan protiv i 31 suzdržani glas). Nedžad Šećić predložio je amandman kojeg Vlada FBiH nije prihvatila. Zastupnik Šećić nije bio nazočan u sali, pa se o njegovom amandmanu nije očitovalo. Zastupnik Amer Obradović predložio je osam amandmana, koje Vlada nije priihvatila. Amer Obradović tražio je očitovanje o amadnmanima IV., V. i VIII. Amandaman IV. Amera Obradovića nije usvojen, (22 za, jedan protiv i 33 suzdržana glasa). Amandamn V. Amera Obradovića nije usvojen, (26 za, jedan protiv i 30 suzdržanih glasova). Amandamn VIII. Amera Obradovića nije usvojen, (28 za, jedan protiv i 32 suzdržana glasa).

S 60 glasova za, 10 glasova protiv i pet suzdržanih glasova, usvojen je Prijedlog Proračuna Federacije BiH za 2021.

Data je stanka od pet minuta, kako bi se izvršile konzultacije vezane za predložene zaključke.

Klub zastupnika SDA pedložio je zaključak u svezi ove točke dnevnoga reda a koji nije usvojen (37 za, bez glasova protiv i 14 suzdržanih glasova).

Klub zastupnika SDA predložio je još jedan zaključak. S 50 glasova za, bez glasova protiv i s jednim suzdržanm glasom, usvojen je sjedeći:

Z A K LJ U Č A K

Zadužuje se Federalno ministarstvo prostornog uređenja da kroz unutarnju preraspodjelu u okviru Proračuna FBiH u ministarstvo osigura neophodna sredstva kao i druge preduvjete za nastavak aktivnosti na izradi Regulacionog plana Sarajevska čaršija i Regulacionog plana povijesnog gradskog područja Mostar.

Klub zastupnika SDA predložio je još jedan zaključak. S 69 glasova za, bez glasova protiv i bez suzdržanih glasova usvojen je sjedeći:

Z A K LJ U Č A K

Obvezuje se Vlada FBiH da tijekom raspodjele sredstava iz članka 23. Zakona o izvršenju Proračuna, shodno mogućnostima osigura neophodna financijska sredstva za žurnu implementaciju Zakona o liječenju neplodnosti biomedicinski potpomognutom oplodnjom FBiH.

Klub zastupnika SDP predložio je zaključak u svezi ove točke dnevnoga reda koji pojedinačnim očitovanjem nije usvojen (23 za, četiri protiv i 43 suzdržana glasa).

Zastupnik Nihad Čolpa predložio je zaključak, koji na temelju pojedinačnog očitovanja nije usvojen (28 za, 15 protiv i 32 suzdržana glasa).

Zastupnica Jasmina Zubić predložila je zaključak. S 60 glasova za, bez glasova protiv i s dva suzdržana glasa, usvojen je sljedeći:

Z A K LJ U Č A K

Zastupnički dom Parlamenta FBiH nalaže Vladi FBiH da do izrade rebalansa Proračuna za 2021. godinu iznađe zakonske pretpostavke i sredstva za poboljšanje statusa RVI paraplegičara 100% prve skupine.

Klub zastupnika SBB predložio je zaključak. S 69 glasova za, bez glasova protiv i s jednim suzdržanim glasom, usvojen je sljedeći:  
  
 Z A K LJ U Č A K

Zadužuje se Vlada FBiH da Parlamentu FBiH dostavi analitičko izvješće o svim transferima nižim razinama vlasti (posebice kantonima) uz dodatnu informaciju o omjeru sredstava datih kantonima i onoga što su kantoni putem javnih poziva dodijelili gospodarskim subjektima, te obustavi nove transfere kantonima, općinama i gradovima koji ne opravdaju dodjeljena proračunska sredstva iz 2020. godine do ožujka 2021. godine**.**

Dževad Adžem predložio je zaključak. S 70 glasova za, bez glasova protiv i bez suzdržanih glasova, usvojen je sljedeći:

Z A K LJ U Č A K

Oavezuje se Vlada FBiH da sa koda Transferi drugim razinama vlasti i fondovi - sredstva iz aranžmana sa MMF-om raspodijeli prema jedinstevnom kriteriju s ponderom 1. Za sve kantone Federacije BiH, izuzimajući BPK i Posavski kanton kojima će sredstva transferirati po ponderu 2.. Na taj način osigurati će se neophodna financijska pomoć kantonima koji imaju problema da održe financijsku stabilnost.

Klub zastupnika DF predložio je zaključak. Temeljem pojedinačnog očitovanja, s 57 glasova za, pet glasova protiv i s 12 suzdržanih glasova, usvojen je sljedeći:

Z A K LJ U Č A K

Zadužuje se Vada FBiH da zajedno s Odborom za zadravstvo Zastupničkoga doma Parlamenta FBiH krene u pregovore za iznalaženje načina za nabavu dodatnih količina cjepiva protiv COVID 19. Rok za realiziranje ovoga zaključka je 30 dana. O provedbenim aktivnostima izvjestiti Parlament FBiH najkasnije na narednoj jednici.

Prešlo se na očitovanje o točki 2. dnevnoga reda.

**2. Prijedlog Zakona o izvršavanju proračuna Federacije BiH za 2021. godinu**

**– žurni postupak**

Vlada FBiH nije prihvatila amandman Mirsada Čamdžića, te su se o njemu očitovali zastupnici, i amandman nije usvojen (24 za, dva protiv i 36 suzdržanih glasova). Amandman zastupnica Mire Grgić, Jasmine Zubić i Lane Prlić Vlada FBiH nije prihvatila, te su zastupnice prihvatile očitovanje Vlade.

S 56 glasova za, osam glasova protiv i s sedam suzdržanih glasova, usvojen je Prijedlog Zakona o izvršavanju Proačuna Federacije BiH za 2021. godinu.

Zastupnici Petar Galić i Ante Baković predložili su zaključke u svezi ove točke dnevnoga reda, a koji nisu usvojeni, (18 glasova za, bez glasova protiv i s 45 suzdržanih glasova).

Prešlo se na točku 3. dnevnoga reda.

**3. Prijedlog Zakona o dopunama Zakona o proračunima u Federaciji BiH**

**– žurni postupak**,

Amandman na ovaj Prijedlog Zakona podnijela je Lana Prlić, a Vlada FBiH ga nije prihvatila.

Zastupnica Prlić nije prihvatila obrazloženje Vlade FBiH, te se o amandmanu glasovalo.

S 50 glasova za 12 glasova protiv i s šest suzdržanh glasova, usvojen je amandman: “Članak 2. briše se.”

S 65 glasova za, bez glasova protiv i bez suzdržanih glasova, usvojen je Prijedlog Zakona o dopunama Zakona o proračunima u Federaciji BiH.

Povjerenstvo za informiranje pripremilo je saopćene Zastupničkoga doma u svezi potresa koji je zadesio Republiku Hrvatsku: Zastupnički dom Parlamenta FBiH izražava duboko žaljenje i suosjećanje zbog novog potresa u Republici Hrvatskoj. Suosjećamo i izražavamo najdublju sućut zbog gubitka života i svih ozlijeđenih u ovoj velikoj tragediji. U mislima smo s žrtvama i njihovim obiteljima, želimo im brz oporavak i spremni smo pružiti svaku vrstu pomoći.

Sjednica je prekinula s radom u 21.13.

**\* \* \***

**NASTAVAK 17. REDOVITE SJEDNICE ZASTUPNIČKOGA DOMA PARALMENTA FEDERACIJE BIH, održane 19.01.2021. godine**

Online sjednica je počela u 10.06.

Sjednici je predsjedao predsjedatelj Mirsad Zaimović.

Odsustvo sa sjednice opravdao je Albin Muslić.

Predsjedatelj je pozvao zastupnike da minutom šutnje odaju počast tragično nastradalim mladim ljudima u Posušju.

U ime Mandatno-imunitetnog povjerenstva Domu se obratio Asim Kamber, i dao obrazloženje vezano za verificiranje mandata Mirsadu Pindži. U raspravi nitko nije sudjelovao. S 69 glasova za, bez glasova protiv i jednim suzdržanim glasom, usvojeno je Izvješće Mandatno-imunitetnog povjerenstva te je verificiran mandat novoizabranom zastupniku Mirsadu Pindži. Novoizabrani zastupnik Pindžo dao je svečanu prisegu.

Zastipnička pitanja

Damir Mašić pitanje je uputio premijeru Novaliću i ministru Lasiću, a u svezi s otvaranjem Zeničke zaobilaznice koja je koštala 225 milijuna eura – zašto je 11 kilometara te autoceste bilo otvoreno samo četiri dana, tko je odgovoran i tko će snositi sankcije za to?

Nijaz Helez kazao je da je postavio pitanje 13. 10.2020.godine, nije dobio odgovor, pa traži odgovor na pitanje koje je upućeno Ministarstvu šumarstva, poljoprivrede i vodoprivrede Srednjo-bosnanskog kantona– koliki je broj izgrađenih malih hidrocentrala na području Srednjo-bosnaskog kantona, tko su nositelji koncesije, koje tvrtke i sko su vlasnici istih?

Naredno pitanje uputio je Federalnom ministarstvu poljoprivrede, vodoprivrede i šumarstva i Federalnom ministarstvu unutarnjih poslova–je li lovačkim karabinima s spremnikom od pet metaka dozvoljen lov?

Sljedeće ptanje postavio je Vladi FBiH, Federalnom ministarstvu zdravstva i Kriznom stožeru – jesu li su planom cijepljenja protiv Covida – 19 izostavljeni sa prioritetne liste liječnici iz privatnih zdravstevnih ustanova Srednjo-bosanskog kantona, te ako je tako, traži da se žurno uvrste na prioritetnu skupinu zdravstevnih radnika predviđenih za cijepljenje.

Amer Obradović pokrenuo je inicijativu za donošenje Prijedloga Zakona o izmjenama i dopunama Zakona o principima lokalne samouprave, te dao obrazloženje.

Mirsad Čamdžić pokrenuo je inicijativu, kojom traži da se osiguraju proračunska sredstva iz Proračuna za 2021. godinu za potrebe izgranje male zgrade Doma zdravlja Bihać.

Goran Akšamija pitanje je uputio Vladi FBiH i Federalnom ministarstvu zdravstva – raspolažu li s točnim inforamcijama o količini, vremenu prolaska cjepiva protiv Covid-19 u sklopu Covax mehanizma u narednom razdoblju, a ne samo o prvim dozama, postoji li točan plan sprovođenja cijepljenja kod ciljanih skupina po broju planiranih primatelja i hoće li će se pristupiti neophodnoj interventnoj, odnosno komercijalnoj nabavci ovih cjepiva za druge kategorije stanovništva, u cilju izbjegavanja diskrimiranja koja će na ovaj način biti napravljena?

Adis Arapović pitanje je uputio Agenciji za identifikacijske dokumente (IDEEA) – koliki je iznos nenaplaćenih proračunskih prihoda, odnosno primitaka po osnovi pravomoćnih sudbenih odluka izrečenih na temelju Zakona o prekršajima FBiH za razdoblje 2016.-2020. godina za svaku proračunsku godinu pojedinačno.

Naredna pitanja upućuje Financijsko informatičkoj agenciji Federacije BiH – traži da mu se dostavi lista djelatnika imenom i prezimenom, koji su zaposleni u ovoj Agenciji tijekom 2016., 2017.,2018. i 2019. godine, uz precizno navođenje podataka za svakog djelatnika s liste, jesu li su uposleni putem javnog natječaja ili na neki drugi način. S kojim tvrtkama je Financijsko informatička agencija Federacije BiH ugovarala uvođenje ISO standarda i izdavanje ISO certifikata Financijsko informatičkoj agenciji Federacije BiH u razdoblju 2016.-2020. godina, te koja je pojedinačna vrijednost ovih ugovora za svaki od pojedinih certifikata koje je FIA platila? Koliko Financijsko informatička agencija Federacije BiH plaća godišnje ili dvogodišnje održavanje odnosno obnavljanje certifikata i koliki je iznos do sada plaćen za ove namjene i kojim tvrtkama? Zašto je ugašena sindikalna oragnizacija u Financijsko informatičkoj agenciji Federacije BiH i jesu li su osnovani navodi Samostalnog sindikata državnih službenika i namještenika u organima državne službe sudbene vlasti i javnim ustanovma u FBiH, te citira:“direktor Esad Mahmutović narušava prava propisana kolektivnim ugovorom da nezakonito djeluje, zastrašuje i ucjenjuje članove Sindikata da se brojni djelatnici FIA-e suočavaju sa ograničavanjem prava kao što je mobing, diskriminacija, uznemiravanje na radnom mjestu.“

Naredno pitanje uputio je Vladi FBiH, traži kao član Parlamentarnog povjerenstva odgovornog za reviziju očitovanje Vlade FBiH o zaključku broj: 04/1-02-1965/20-2 od 08.12.2020. godine koji je usvojen na nastavku 16. redovite sjednice Zastupničkoga doma.

Kazao je da je na 16. redovitoj sjednici pokrenuo inicijativu, kojom se zadužuje Vlada FBiH da u roku od 60 dana u parlamentarnu proceduru uputi Zakon o informacionoj sigurnosti. Budući da se Vlada još uvijek nije očitovala, traži da se uputi urgencija Vladi za očitovanje.

Sanela Klarić kazala je da je Vlada FBiH Uredbom o interventnim mjerama za pomoć ugroženim sektorima dala određena sredstva, međutim postoje indicije da to nije urađeno transparentno, da nisu jasni kriteriji, te da postoje određene prijave vezane za ova sredstva, te je postavila pitanje - na koji način su ova sredstva dodjeljena kako sektoru poljoprivrede i prehrambene industrije tako i sektoru turizma. Pokrenula je inicijativu da u oba doma Parlamenta FBiH, Vlada FBiH dostavi sve zaprimljene prijave od nezadovljnih registriranih gospodarskih subjekata, te da Vlada FBiH dostavi izvješće o utrošenim sredstvima. Postavila je pitanje Federalnom ministarstvu poljoprivrede, vodoprivrede i šumarstva a vezano za izradu strategija, jedna je Strategija poljoprivrede, a druga je Strategija ruralnog razvitka za 2021.-2027. godinu i bitno je da se ove dvije strategije odvojeno prave, te je bitno da u proceduru dođe Zakono šumama. Pokenula je inicijativu vezano za Federalnu upravu civilne zaštite i Nacrt Programa razvitka zaštite i spašavanja ljudi i materijalnih dobara od prirodnih i drugih nesreća u FBiH 2018.-2025. godina. Pitanje je postavila i Federalnom ministarstvu turizma,

vezano za količinu i broj spalionica za animalni otpad i jesu li su one izrađene po standardima EU i sukladne a Strategijom za zbrinjavanje nusproizvoda životinjskog podrijetla na državnoj razini. Pitanje je postavila i Federalnm ministarstvu energetike, rudarstva i industrije vezano za Zakon o obnovljivim izvorima energije koji je veoma bitan, a još nije razmatran u Parlamentu FBiH, te ako je ovaj Zakon spreman još od lipnja prošle godine, zašto ga Vlada FBiH nje uputila u parlamentarnu proceduru.

Suad Kaknjo pitanje je uputio rukovodstvu Doma i Vadi FBiH, a vezano je za zakone koji još nisu na dnevnome redu: Zakon o doprinosima i Zakon o porezu na dohodak. Također postavio je pitanje, vezano za inicijativu koju je pokrenuo 01.06. na koju je dobio odgovor, a inicijativa se odnosila na ekonomske mjere vezane za kovid zakon.

Adisa Kokić Hinović pokrenula je inicijativu, kojom traži da Vlada FBiH donese Odluku o stručnom osposobljavanju najboljih studenata i studentica sa sveučilišta u Federaciji BiH u federalnim organima uprave, institucijama, agencijama, zavodima, fondovima i poduzećima te da isto planira u Program rada Vlade FBiH za 2021.godinu.

Jasmina Zubić postavila je pitanje – u kojoj fazi je realizacija inicijative članova Vijeća mladih FBiH, kojom se traži formiranje Vijeća za mlade kao radnoga tijela Vlade FBiH koje je prema Zakonu o mladim uspostavljeno još 2010. godine kao međuresorno tijelo?

Naredno pitanje uputila je Federalnom ministarstvu okoliša, a pitanje je postavljala i prije - na 5. redovitoj sjendici (24.09.2019.) usvojen je Nacrt Zakona o Fondu za zaštitu okoliša, te zašto još nije u formi prijedloga dostavljen u proceduru. Na istoj sjednici povučen je Prijedlog Zakona o turizmu i Prijedlog Zakona o boravišnoj pristojbi pa postavlja pitanje, kada će se naći u parlamentarnoj proceduri. Također, po pitanju Zakona o šumama hoće li će se urediti ova oblast i realizirati zaključci s tematske sjednice o stanju drvoprerađivačke industrije koji su doneseni još prije tri godine.

Miomirka Melank pokrenula je inicijativu vezanu za dopunu Zakona o jedinstvenom sustavu registracije kontrole i naplate doprinosa i Pravilnika o primjeni Zakona o porezu na dohodak glede izrade obrazaca za prijavu doprinosa koje niže razine vlasti upućuju za osobe iz Registra samostalnih umjetnika.

Mira Grgić traži odgovor od federalnog ministra rada i socijalne politike, premijera i zamjenice premijera da dostave odgovor zašto su omogućili da resorno ministarstvo, suprotno zakonu, predloži davanje prethodne suglasnosti za imenovanje Kenana Spahića pomoćnika ministra Drljače, u Federalnom ministarstvu rada i socijalne politike na poziciju ravnatelja Fonda za profesionalnu rehabilitaciju i zapošljavanje osoba s invaliditetom ignorirajući prijedlog Povjerenstva koje je provele natječaj za izbor i imenovanja na prethodnu poziciju i zanemarujući prvorangiranog kandidata. Zašto je izbrisana informacija na stranici Vlade da je ovo pitanje bilo točka dnevnoga reda. Traži da joj se dostavi stenogram 251. sjednice Vlade FBiH. Traži da joj se pisanim putem potvrdi informacija o očitovanju Vlade po predmetnoj točki i dostavi informacija o razlozima za nezakonito postupanje pojedinaca uključenih u ovaj slučaj kao i stenogram sa 251 sjednice Vlade FBiH.

Adnan Efendić postavio je pitanje Vladi i Federalnom ministarstvu energije, rudarstava i industrije, a odnosi se na Povjerenstvo za izradu Zakona o javno-privatnom partnerstvu, na čelu s Jasminom Pašić, pa pita - u kojoj fazi je izrada navedenog Zakona i kada će biti u parlamentarnoj proceduri.

Eldar Čomor postavio je pitanje – temeljem kojega pravilnika se vrši nagrađivanje športskih klubova od strane Federalnog ministarstva kulture i športa.

Dževad Adžem postavio je pitanje – je li Vlada FBiH u planu cijepljenja u razdoblju koji će uslijediti u prioritetne skupine za cijepljenje uvrstila vozače tvrtki koji se bave transportom roba.

Pokrenuo je inicijativu prema Vladi FBiH da u siječnju 2021. godine prolongira primjenu provođenja politike u oblasti razvojnog planiranja i upravljanaj razvoja Federacije BiH, odnosno stavljanja na stand by izradu Strategije razvitka Federacije BiH, dokumenata okvirnih proračuna, Strategiju razvitka kantona i općina, akcionih planova, sektorskih strategija.

Također, pitanje upućuje Federalnom ministarstvu financija, kojim traži spisak dugovanja i dužnika po pitanju izravnih poreza od 5.000,00 do 50.000,00 KM.

Husein Rošić pitanje je uputio premijeru Novaliću - u što su utrošena sredstva u iznosu od 23.980,000 KM koje je Vlada FBiH odlukama dodijelila nižim razinama vlasti pa tako i Unsko-sanskom kantonu?

Drugo pitanje uputio je ministrici zdravstva Unsko-sanskog kantona - je li Ministarsto zdravstva donijelo neke odluke vezane za alternativne smještaje dijelova Doma zdravlja Bihać.

Ibrahim Zukić pokrenuo je inicijativu prema Federalnom ministarstvu zdravstva, da sukladno s člankom 145. Zakona o zdravstvenoj zaštiti Federacije BiH omogući formiranje povjerenstva za polaganje strunčog ispita zavrešnog medicinskog, stomatološkog i farmaceutskog fakulteta kao i Odsjeku zdravstsvneih studija, da se to polaganje omogući u Tuzli i Mostaru.

Nedžad Šećić osvrnuo se na inicijativu vezanu za donošenje Zakona o Gradu Lukavac. Traži od Zastupničkoga doma Parlamenta Federacije BiH da se izasni o sljedećem zaključku: Da se na narednoj sjednici Zastupničkoga doma Parlamenta Federacije BiH na dnevni red uvrsti točka – Donošenje zakona o proglašenju grada Lukavac, budući da je Općina Lukavac ispunila sve uvjete po ovom pitanju.

Pokrenuo je prema Vlade FBiH inicijativu za raspisivanje javnog poziva za utvrđivanje spiska pravnih i fizičkih osoba ovlaštenih za posredovanje između bračnih partnera, prije pokretanja postupka razvoda braka u Federaciji BiH.

Alma Kratina pokrenula ja inicijativu prema Vladi FBiH, odnosno Federalnom ministarstvu rada i socijalne poltike, a koja se odnosi na iniciranje izrade Socijalne karte.

Tahir Nuhić kazao je da je Odbor za promet i komunikacije održao sjednicu, a budući da je osma točka povučena sa dnevnoga reda pokreće inicijativu – U cilju otklanjanja zastoja i ubrzanja izgranje preostalih dionica Koridora Vc, zadužuje se Vlada FBiH da pripremi i dostavi Parlamentu FBiH sveobuhvatan plan izgranje neizgrađenih dionica Koridora Vc s jasnim vremenskim i financijskim okvirom. Zadužuje se Vlada FBiH da u srednjoročne strateške dokumente u okviru izgradnje Koridora Vc u prioritet uvrsti i Ivan-Ovčari kako bi se pristupilo procesu projektovanja i osiguranja kreditnih i grant sredstava za izgradnju ove dionice. Također, planom obuhvatiti studije i projektovanje početak gradnje brze ceste Bihać-Velika Kladuša i autoceste A2 Orašje-Tuzla, Autoceste A3 Tuzla – Žepče i brza cesta Mostar- Široki Brijeg. Kako bi se osigurao efikasan nadzor i praćenje izgradnje preostalih dionica Koridora Vc, Parlament FBiH zadužuje Vladu FBiH da u koordinaciji s kreditorima i delegacijom EU i BiH sukladno s primjerima dobre prakse uspostavi upravljački odbor za praćenje Koridora Vc. Zadužuje se Vlada FBiH da upravljački odbor za praćenje i izgradnju Koridora Vc predvidi dva predstavnika Oodbora za promet i komunikacije. Zadužuje se Vlada FBiH da ove zaključke dostavi kreiditorima, osnosno EBRD-u i EIB-u, te delegaciji EU u BiH. Zadužuje se Vlada FBiH da za preostale dionice Koridora Vc, osim slučaj izgradnje tunela Prenj ne primjenjuje model ugovaranja projektu i izgradnji, te da se za preostale dionice primjenjuje model ugovaranja građevinskih radova prema glavnim projektima koje osigurava naručitelj. Zadužuje se Vlada FBiH da Parlamentu FBiH dostavi predmet ugovorenih vrijednosti svih izgrađenih dionica Koridora Vc, uključujući i one čija je izgradnja u tijeku. U odnosu na stvarne troškove istih kao i pregled ugovorenih u odnosu na stvarni rok izgradnje izgrađenih dionica te pregled stvarnog u odnosu na planirane troškove po kilometru autoceste sa pratećom analizom i obrazloženjem. Zadužuje se Vlada FBiH da osigura da Strategija razvitka magistralnih cesta koju donosi Parlament FBiH, na temelju prijedloga Vlade FBiH bude sukladan člancima 22. i 24. Zakona o cestama Federacije BiH, Programom javnog poduzeća cesta, koji je temelj za prijedlog Vlade FBiH, ne predstavlja program razvika za magistralne ceste u Federaciji BiH. Zadužuje se Vlada FBiH da osigura cjelokupni srednjoročni program za magistralne ceste, kada bude obrađen, na način predviđen u Zakonu o cestama Federacije BiH na čanak 22. i 24. jer on predstavlja temelj za godišnje planove, a predati dokument ne služi predviđenoj svrsi.

Budući da je zastupniku Nuhiću isteklo vrijeme za postavljanje pitanja, kazao je da će ostatak pitanje pisanim putem dostaviti Domu.

Prešlo se na rad po točkama dnevnoga reda.

**7. Nacrt Zakona o konverziji kredita s valutnom klauzuolm u švicarsim francima (CHF)**

**u konvertibilne marke (KM) – predlagatelj: Hasan Muratović,**

Nacrt Zakona utvrdio je zastupnik Hasan Muratović.

Nacrt Zakona razmatrala su mjerodavna radna tijela i dostavila izvješća.

Vlada FBiH dostavila je negativno mišljenje na ovaj Nacrt Zakona.

Zastupnik Muratović dao je dodatno obrazloženje.

Ispred Udruge Švicarac Kemal Duraković obratio se Domu.

Ravnateljica Addiko banke Sanela Pašić također se obratila zastupnicima.

S 42 glasa za, jednim glasom protiv i s 24 suzdržana glasa usvojen je sljedeći:

Z A K LJ U Č A K

Zastupnički dom Parlamenta Federacije BiH prihvaća Nacrt Zakona o konverziji kredita s valutnom klauzuolm u švicarsim francima (CHF)u konvertibilne marke (KM) i smatra da može poslužiti kao temelj za izradu prijedloga Zakona.

Zadužuje se predlagatelj da prilikom izrade prijedloga Zakona uzme u obzir sve primjedbe, prijedloge i sugestije iznijete u raspravi kao i one koje su dostavljene ili će biti dostavljene u pisanoj formi.

8. **Prijedlog Odluke o davanju sauglasnosti na Srednjoročni plan održavanja zaštite i**

**rekonstrukcije izgradnje i obnove autocesta, brzih cesta i magistralnigh cesta za**

**razdoblje 2020.-2023. godine,**

Predsjedatelj je kazao da je prije sjednice Vlada FBiH dostavila akt, u kojem traži da se ova točka skine a dnevnoga reda sjednice, jer je dostavljeno više amandmana o kojima se mora očitovati, te da se ovaj Prijedlog Odluke uvrsti na narednu sjenicu.

**9. Prijedlog Odluke o prihvaćanju zaduženja po ugovoru o zajmu između BiH i Europske**

**banke za obnovu i razvitak (EBRD) za realizaciju Projekta Javni prijevoz Sarajevo Dio 3,**

Prijedlog Odluke dostavila je Vlada FBiH.

Prijedlog Odluke razmatrala su mjerodavna radna tijela i dostavila izvješća.

U raspravi nitko nije sudjelovao.

S 67 glasova za, bez glasova protiv i bez suzdržanih glasova, usvojen je Prijedlog Odluke o prihvaćanju zaduženja po ugovoru o zajmu između BiH i Europske banke za obnovu i razvitak (EBRD) za realizaciju Projekta Javni prijevoz Sarajevo Dio 3,

**10. Izvješće o odobravanju izdvajanja sredstava iz “Tekuća rezerva” Proračuna FBiH za 2019.**  **godinu,**

Izvješće je dostavila Vlada FBiH.

Izvješće su razmatrala mjerodavna radna tijela i dostavila izvješća.

U raspravi nitko nije sudjelovao.

S 57 glasova za, 12 glasova protiv i s pet suzdržanih glasova, usvojeno je Izvješće o odobravanju izdvajanja sredstava iz “Tekuća rezerva” Proračuna FBiH za 2019. godinu.

**11. Analitičko izvješće o radu Fonda za zaštitu okoliša FBiH za 2019. godinu**

Analitičko izvješće je dostavila Vlada FBiH.

Izvješće su razmatrala mjerodavna radna tijela i dostavila izvješća.

U raspravi su sudjelovali: Jasmina Zubić, Nijaz Helez i ispred Nadzornog odbora Alija Aljović.

Nakon glasovanja i dodatne prozivke predsjedatelja, nije usvojeno Analitičko izvješće o radu Fonda za zaštitu okoliša FBiH za 2019. godinu (46 za, 28 protiv i osam suzdržanih glasova).

**12. Izbori i imenovanja**

Povjerenstvo za izbor i imenovanja na svojoj sjednici razmatralo je Prijedlog Odluke o izboru predsjednika, zamjenika predsjednika i članova radnih tijela Zastupničkoga doma Parlamenta FBiH. Dodatno obrazloženje dao je Mladen Bošković.

U raspravi nitko nije sudjelovao.

S 73 glasa za jednim glasom protiv i s dva suzdržana glasa, usvojen je Prijedlog Odluke o izboru predsjednika, zamjenika predsjednika i članova radnih tijela Zastupničkoga doma Parlamenta FBiH.

Predsjedatelj Mirsad Zaimović zaključio je rad 17. redovite sjednice u 12.44.

Transkript i prijepis transkripta sjednice čine sastavni dio Zapisnika.

TAJNIK PREDSJEDATELJ

ZASTUPNIČKOGA DOMA ZASTUPNIČKOGA DOMA

PARLAMENTA FEDERACIJE BIH PARLAMENTA FEDERACIJE BIH

Ivan Miličević Mirsad Zaimović